ליאור לוטן

ליאור לוטן הוא אלוף-משנה במילואים, בתפקידו האחרון בצה"ל שימש כראש מחלקת השבויים והנעדרים. בהמשך, שימש כמתאם לנושא השבויים והנעדרים מטעם ראש הממשלה בנימין נתניהו. לוטן נולד ברחובות, התגייס לצה"ל בשנת 1983 והתנדב לסיירת מטכ"ל. לאחר טירונות צנחנים עבר מסלול הכשרה כלוחם ביחידה. עם תום המסלול יצא לקורס ארוך ויחודי ביחידה ולקורס קצינים. עם סיום הקורס שב לסיירת מטכ"ל לפעילות מבצעית. בשנת 1988 השתחרר מצה"ל ובמקביל ללימודי המשפטים התגייס לעבודה בשב"כ. בשנת 1993 שב לשירות קבע ושימש כמפקד פלגת פח"ע בסיירת מטכ"ל האחראית על תחום הלחימה בטרור. במאי 1994, בעת שירותו בסיירת מטכ"ל, מילא לוטן תפקיד מרכזי במבצע עוקץ ארסי, בו נחטף מוסטפא דיראני. באוקטובר אותה שנה פיקד על כוח מן היחידה אשר ניסה לחלץ את נחשון וקסמן מידי חמאס. לוטן נפצע באורח קשה באירוע ועל תפקודו בקרב זה הוענק לו צל"ש הרמטכ"ל. לוטן שירת בהמשך כמפקד צוות המשא ומתן המטכ"לי המתמחה בפעילות במצבי בני ערובה והתבצרויות מחבלים, וכראש מחלקת שבויים ונעדרים בחטיבת המחקר של אמ"ן. בתפקידו כרמ"ח שו"ן באמ"ן היה לוטן סגנו של אילן בירן במשא ומתן עם חזבאללה על עסקת השבויים, בפרשת טננבוים, שבמסגרתה הוחזרו ב-2004 אלחנן טננבוים וגופות שלושת חטופי הר דב. בשנת 2002, פיקד על צוות המשא ומתן המטכ"לי, במצור על המחבלים שהתבצרו בכנסיית המולד בבית לחם בזמן מבצע חומת מגן. במהלך מבצע זה פיקד על מספר אירועים נוספים בהם התבצרו מחבלים במחנות הפליטים ובמפקדות. בשנת 2003 פיקד לוטן על צוות המו"ם המטכ"לי במבצע לחילוצו של נהג המונית אליהו גורל אשר נחטף באזור יהודה ושומרון. במלחמת לבנון השנייה היה לוטן חלק מצוות תכנון בראשות טל רוסו, אשר שימש במהלך המלחמה כיועץ לראש אמ"ץ לפעילות יחידות מיוחדות. הצוות יזם ותכנן מבצעים מיוחדים רבים במהלך המלחמה ובהם מבצע חד וחלק. לוטן השתתף במבצע מיוחד בלבנון בימי סיום המערכה. בינואר 2011 פורסם כי נבחר לתפקיד דובר צה"ל על ידי הרמטכ"ל המיועד יואב גלנט. לאחר מינויו של בני גנץ לתפקיד הרמטכ"ל, הודיע לוטן על הסרת מועמדותו. באוקטובר 2014 מונה למתאם מטעם ראש הממשלה בנימין נתניהו לנושא השבויים והנעדרים. בתפקידו זה ריכז לוטן את כלל הפעילות הלאומית בנושא. ב-25 באוגוסט 2017 פרש מהתפקיד. לוטן אב לבת ולשני בנים. הוא בעל תואר ראשון ותואר שני במשפטים מאוניברסיטת בר-אילן ועורך דין בהכשרתו. שימש כמנהל המכון למדיניות נגד טרור וכמרצה בבית הספר לממשל באוניברסיטת רייכמן (המרכז הבינתחומי הרצליה). בפעילותו העסקית משמש לוטן כמנכ"ל החברה הבינ"ל .BCE Greensands Ltd אשר פיתחה טכנולוגיה ידידותית לסביבה להפקת אנרגיה ממינרל נפט. לוטן פועל רבות גם כיועץ בכיר לחברות בינ"ל במשברי סייבר וכדירקטור בחברות סטארטאפ. לוטן פעיל במספר גופים בהתנדבות וכיהן כחבר בחבר הנאמנים של מכללת ספיר שבנגב. רונן ברגמן, "מדינת ישראל תעשה הכל", הוצאת כנרת זמורה ביתן, 2009. מדיה וקבצים בנושא ליאור לוטן בוויקישיתוף צל"ש הרמטכ"ל שהוענק לליאור לוטן, באתר "בעוז רוחם" של אגף כוח האדם בצה"ל עמוס הראל, אל"מ במיל' ליאור לוטן מונה לדובר צה"ל, באתר הארץ, 6 בינואר 2011 ליאור לוטן, שליט בשבי הקונצפציה, באתר הארץ, 2 ביוני 2010 ליאור לוטן, היחידות המובחרות של צה"ל, מתוך אתר הירחון "ישראל דיפנס", ‏29 בספטמבר 2011 חדשות, דעות, תרבות, ספורט, כלכלה מהארץ והעולם, באתר ישראל היום ליאור לוטן, הפתרון: טכנולוגיה ושת”פ בינלאומי, מתוך אתר הירחון "ישראל דיפנס", ‏ 11 באפריל 2012 שי לוי, ‏"הכול קורה מהר, אסור לך לפשל": איך מחלצים בני ערובה?, באתר ‏מאקו‏, 20 בינואר 2013 עמוס הראל, החוק נגד שחרור מחבלים: לשאת ולתת עם יד קשורה מאחורי הגב, באתר הארץ, 9 ביוני 2014 תקווה ממו ואריק וייס, מתאם נתניהו לשבויים איים על משפחת מנגיסטו: "תאשימו את הממשלה ותהיו אחראים לתוצאות", באתר nana10‏, 9 ביולי 2015 עמוס הראל, פרשנות | התבטאות לוטן אומללה ומיותרת, אך הוא עדיין האיש הנכון למשימה, באתר הארץ, 10 ביולי 2015 אתי אברמוב, "הבעיה לא הייתה בי, אלא בקבלת ההחלטות", באתר "ידיעות אחרונות", 6 בספטמבר 2018 אתי אברמוב, "זו הייתה המשימה הקשה ביותר שהשתתפתי בה בחיי", באתר "ידיעות אחרונות", 24 ביולי 2020 רונן ברגמן, "מדינת ישראל תעשה הכל", הוצאת כנרת זמורה ביתן, 2009, עמ' 386-380 עמיר רפפורט, שחזור מיוחד: כך נחטף מוסטפא דיראני מביתו בלבנון, "ישראל דיפנס", 14.10.2011 רונן ברגמן, "מדינת ישראל תעשה הכל", הוצאת כנרת זמורה ביתן, 2009, עמוד 412-410. אביחי בקר, נחטף ישראלי מה עושים?, הארץ, ‏ 09.02.2001, כפי שהועלה באתר פרש. עפר שלח ויואב לימור, שבויים בלבנון, האמת על מלחמת לבנון השנייה, הוצאת ידיעות ספרים, 2007, עמ' 250 חנן גרינברג, הפצוע במבצע לחילוץ וקסמן מונה לדובר צה"ל, באתר ynet, 5 בינואר 2011 עמוס הראל, אל"מ במיל' ליאור לוטן הסיר את מועמדותו לתפקיד דובר צה"ל, באתר הארץ, 14 במרץ 2011 אליאור לוי ואטילה שומפלבי, עסקת חילופים על הפרק? מונה אחראי חדש, באתר ynet, 7 באוקטובר 2014. שי ניר, ‏מתאם השבויים והנעדרים מסיים את תפקידו, המשפחות: 'מרגישים שננטשנו', באתר דבר העובדים בארץ ישראל, 25 באוגוסט 2017 שי ניר, ‏"משימה לאומית מהמעלה הראשונה", באתר דבר העובדים בארץ ישראל, 22 באוקטובר 2017